# data[].attributes.body
Koska yhteiskunnalliset teemat ovat nyt sekä filosofiassa että ET:ssä syventävissä, olisi hyvä saada niitä pakollisiin; kriittinen ja näkemyksellinen yhteiskunnallinen pohdinta erittäin tärkeää kaikille. Voisi miettiä, että ET:n ykksökurssi olisi teemaltaan Hyvä elämä ja kakkoskurssi Hyvä yhteiskunta. Filosofian ykksökurssissahan on nyt samantapaista juttua kuin ET 1:ssä.

# data[].attributes.headline
Ohessa et LOPS03 sisältöjä ja yo:ta jos onnistuu

# data[].attributes.subject
Ohessa et LOPS03 sisältöjä ja yo:ta jos onnistuu

# data[].attributes.body
Minulla olisi ehdottaa pieniä täsmennyksiä sisältöihin. Nykyisellä kurssilla (ET2) on identiteettiä koskeva sisältö. Identiteetin rakentuminen erilaisten kertomusten varaan (narrativisuus) on hyvin laajasti eri aloilla esiintyvä ajatus. Tässä kohdassa kaksoispisteen jälkeen se voisi olla muodossa "identiteetti ja kertomukset". Täydentäisin samassa sisältökohdassa olevaa muotoilua "yksilön mahdollisuudet vaikuttaa omaan elämäänsä" ilmauksella "ja elämäntapaansa". Elämäntavan käsite olisi hyvä esiintyä tässä yhteydessä, sillä se on paitsi arkikielinen, myös teoreettinen käsite ja antaa sopivaa ryhtiä tuohon kohtaan. Nykyisen kurssin ET3 sisältö 1 "ihminen sosiaalisena olentona..." kattaa asiallisesti sukupuolentutkimuksessa käytetyn käsitteen "intersektionaalisuus". Se on hyvin tärkeä näkökulma. Ehdottaisin harkittavaksi sen lisäämistä esimerkiksi muodossa "taustatekijöiden vaikutus sosiaalisessa asemoitumisessa". Kurssin ET4 sisältö kulttuurin käsitteestä pitää asiallisesti sisällään akkulturaatioon liittyvän käsiteperheen. Tässä voisi harkita lisättäväksi muotoilua "kulttuuriin sopeutuminen ja kulttuurin sopeutuminen" muistuttamaan tästä.

# data[].attributes.body
Edelleen kurssiin ET4 ehdottaisin, että rasismin lisäksi mainittaisiin "muut syrjinnän muodot" tai sitten korvattaisiin muotoilu "rasismin" muotoilulla "syrjinnän", joka kattaa rotusyrjinnän. On ehkä hyvä ottaa huomioon, että spesismi kuuluu myös syrjinnän kirjoon ainakin eläinoikeusaktivistien katsannossa. Eläinten asema (yleisesti ottaen) on nykyisellään huomioitu kurssin ET2 yhteydessä.

# data[].attributes.body
Olisi hyvä muokata joku syventävistä kursseista sellaiseksi. jonka voisi rakentaa uskontojen kanssa yhteiseksi. Hyödyttäisi sekä ET- että UE-opiskelijoita. Tämä kyllä edellyttäisi uskontoaineilta aika suurta vastaantuloa.

# data[].attributes.body
ET:ssa pitäis oikeasti miettiä, miten isoon myllerrykseen olisi järkevää lähteä. Nyt olisi tietysti mahdollisuus luoda vielä selkeämmin se lukion must-oppiaine jonka OPS:aa olisi hyvä heiluttaa erilaisten "uskontotieto-viritelmien" vieressä, että tätä tarvitaan. Kysymys kuuluukin, miten tyytyväisiä nykyiseen olemme? ET:a ei kauheasti sorkittu viime kierroksella (paitsi tehtiin über-onneton päätöös vaihtaa ykkös- ja kakkoskurssien paikkaa).

# data[].attributes.body
Olisi järkevää laatia ET:n kahden ensimmäisen kurssin opsit sellaisiksi, että niiden sulauttaminen ns. Kulosaaren mallin tapaan uskonnon kanssa on mahdollisimman vaikeaa, jotta ET säilyisi omana oppiaineenaan. Sen sijaan syventävän kurssin voisi tosiaan suunnitella uskonnon kanssa sellaiseksi, että sen voi opettaa yhdessä uskonnon kanssa. Näin saataisiin kurssi syntymään muuallakin kuin parissa lukiossa.